CELEX: 62017TN0110
Language: lt
Date: 2017-02-18 00:00:00
Title: Byla T-110/17: 2017 m. vasario 17 d. pareikštas ieškinys byloje Jiangsu Seraphim Solar System/Komisija

18.4.2017   
            
            
               LT
            
            
               Europos Sąjungos oficialusis leidinys
            
            
               C 121/43
            
         2017 m. vasario 17 d. pareikštas ieškinys byloje Jiangsu Seraphim Solar System/Komisija
   
   (Byla T-110/17)
   (2017/C 121/63)
   Proceso kalba: anglų
   
      Šalys
   
   
      Ieškovė: Jiangsu Seraphim Solar System Co. Ltd (Čangdžou, Kinija), atstovaujama advokato Y. Melin
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. gruodžio 7 d. Komisijos įgyvendinimo reglamento (ES) 2016/2146, kuriuo atšaukiamas dviejų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui (OL L 333, 2016, p. 4), 2 straipsnį ta dalimi, kuria jis susijęs su ieškove; ir
            
         
               —
            
            
               nurodyti Komisijai ir bet kuriai į bylą Komisijos pusėje įstojusiam asmeniui padengti bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi vieninteliu pagrindu.
   Ieškovės manymu, pripažinusi negaliojančiomis įmonių sąskaitas faktūras ir tuomet nurodžiusi muitinėms rinkti muitus lyg jokia galiojanti sąskaita faktūra nebuvo išduota ir pateikta muitinėms tuomet, kai prekes buvo leista pateikti į apyvartą, Komisija pažeidė Reglamento (ES) 2016/1036 (1) 8 straipsnio 1, 9 ir 10 dalis bei Reglamento (ES) 2016/1037 (2) 10 straipsnio 5 dalį, 13 straipsnio 1, 9 ir 10 dalis bei 16 straipsnio 5 dalį.
   Ieškovė savo pagrindą grindžia Tarybos įgyvendinimo reglamento (ES) Nr. 1238/2013 (3) 3 straipsnio 2 dalies, Tarybos įgyvendinimo reglamento (ES) Nr. 1239/2013 (4) 2 straipsnio 2 dalies, kurios suteikia teisę pripažinti įmonės sąskaitas faktūras negaliojančiomis, neteisėtumu.
   
      (1)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21).
   
      (2)  2016 m. birželio 8 d. Europos Parlamento ir Tarybos reglamentas (ES) 2016/1037 dėl apsaugos nuo subsidijuoto importoiš Europos Sąjungos narėmis nesančių valstybių (OL L 176, 2016, p. 55).
   
      (3)  2013 m. gruodžio 2 d. Tarybos įgyvendinimo reglamentas (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas (OL 325, 2013, p. 1).
   
      (4)  2013 m. gruodžio 2 d. Tarybos įgyvendinimo reglamentas (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas (OL L 325, 2013, p. 66).